Oficiālais Vēstnesis L 254 , 08/10/1996 Lpp. 0052 - 0055



Komisijas Lēmums (1996. gada 24. jūnijs) par būvizstrādājumu atbilstības atestācijas procedūru saskaņā ar Padomes Direktīvas 89/106/EEK 20. panta 2. punktu attiecībā uz ceļu stacionāro aprīkojumu (Dokuments attiecas uz EEZ) (96/579/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1988. gada 21. decembra Direktīvu 89/106/EEK par dalībvalstu normatīvo un administratīvo aktu tuvināšanu attiecībā uz būvizstrādājumiem [1], kas grozīta ar Direktīvu 93/68/EEK [2], un jo īpaši tās 13. panta 4. punktu, tā kā Komisijai, atbilstīgi 13. panta 3. punktam Direktīvā 89/106/EEK par ražojumu atbilstības atestāciju, no divām procedūrām jāizvēlas "vismazāk apgrūtinošā procedūra, kas ir droša"; tā kā tas nozīmē, ka jālemj, vai attiecīgajam ražojumam vai ražojumu grupai ražošanas procesa kontroles sistēma, par kuru atbild izgatavotājs, ir nepieciešams un pietiekams nosacījums atbilstības atestācijai, vai ar atbilstību 13. panta 4. punktā minētajiem kritērijiem saistītu iemeslu dēļ jāiesaistās apstiprinātai sertifikācijas iestādei; tā kā 13. panta 4. punkts paredz, ka šādi noteikta procedūra jānorāda pilnvarojumos un tehniskajās specifikācijās; tā kā tādēļ vēlams noteikt ražojumu vai ražojumu grupas jēdzienu, ko lieto pilnvarojumos un tehniskajās specifikācijās; tā kā abas procedūras, kas paredzētas 13. panta 3. punktā, ir sīki aprakstītas Direktīvas 89/106/EEK III pielikumā; tā kā tādēļ skaidri jāprecizē metodes, ar kurām abas procedūras jāīsteno, ņemot vērā III pielikumu, attiecībā uz katru ražojumu vai ražojumu grupu, jo III pielikums dod priekšroku dažām sistēmām; tā kā procedūra, kas minēta 13. panta 3. punkta a) apakšpunktā, atbilst sistēmām, kuras norādītas III pielikuma 2. punkta ii) apakšpunkta pirmajā iespējā bez pastāvīgas uzraudzības, un otrajā un trešajā iespējā, un procedūra, kas minēta 13. panta 3. punkta b) apakšpunktā, atbilst sistēmām, kuras norādītas III pielikuma 2. punkta i) apakšpunktā, un III pielikuma 2. punkta ii) apakšpunkta pirmajā iespējā ar pastāvīgu uzraudzību; tā kā šajā lēmumā paredzētie pasākumi ir saskaņā ar Būvniecības pastāvīgās komitejas atzinumu, IR PIEŅĒMUSI ŠO LĒMUMU. 1. pants Šā lēmuma I pielikumā noteikto ražojumu un ražojumu grupu atbilstību apliecina ar procedūru, kurā ražošanas procesa kontroles sistēma, par ko atbild tikai izgatavotājs, nodrošina, ka ražojums atbilst attiecīgajām tehniskajām specifikācijām. 2. pants Šā lēmuma I pielikumā noteikto ražojumu atbilstību atestē ar procedūru, kurā papildus ražošanas procesa kontroles sistēmai, ko izmanto izgatavotājs, ražošanas kontroles vai paša ražojuma novērtēšanā un uzraudzībā iesaistīta apstiprināta sertifikācijas iestāde. 3. pants Atbilstības apliecināšanas procedūru, kas noteikta II pielikumā, norāda saskaņoto standartu pilnvarojumos. 4. pants Šis lēmums ir adresēts dalībvalstīm. Briselē, 1996. gada 24. jūnijā Komisijas vārdā – Komisijas loceklis Martin bangemann [1] OV L 40, 11.2.1989., 12. lpp. [2] OV L 220, 30.8.1993., 1. lpp. -------------------------------------------------- I PIELIKUMS CEĻU STACIONĀRAIS APRĪKOJUMS - Ceļu satiksmes trokšņa slāpēšanas ierīces un barjeras un - absorbētāju aizslietņi. -------------------------------------------------- II PIELIKUMS CEĻU STACIONĀRAIS APRĪKOJUMS - ko izmanto ceļa apzīmējumiem: - lentes stacionāriem apzīmējumiem un apzīmējumu sagataves, - krāsas ceļu apzīmējumiem, termoplasti uzklāšanai karstā veidā, plastmasas uzklāšanai aukstā veidā (ar pretslīdes pildvielām vai bez tām), tostarp ar iepriekš iemaisītām stikla lodītēm, - krāsas ceļu apzīmējumiem, termoplasti uzklāšanai karstā veidā, plastmasas uzklāšanai aukstā veidā (izmanto ceļu apzīmējumiem), kas laistas tirgū ar norādēm par uzbērto stikla lodīšu un/vai pretslīdes pildvielu veidu un proporcijām, - ceļa atstarotāji. - satiksmes zīmes un satiksmes organizēšanas ierīces, kas stacionāri uzstādītas transportlīdzekļu un gājēju satiksmes vajadzībām: - stacionārās ceļa zīmes, - ceļa stabi, - vertikālie ceļa apzīmējumi, - luksofori un stacionārās brīdinājuma signālugunis, - stacionārie signālstabiņi un atstarotājas ceļa rādītājas zīmes, - dažādas informācijas zīmes, - ceļa apgaismes stabi. - drošības sistēmas: - triecienu mazinātāji, - ceļa aizsargbarjeras, - troses, - parapeti. - drošības sistēmas, tostarp gājēju tiltu margas. -------------------------------------------------- III PIELIKUMS RAŽOJUMU GRUPA CEĻU STACIONĀRAIS APRĪKOJUMS (1/2) Atbilstības atestācijas sistēmas Attiecībā uz turpmāk norādītajiem ražojumiem un tiem paredzēto pielietojumu Eiropas Standartizācijas komitejai/Eiropas Elektrotehnikas standartizācijas komitejai (CEN/CENELEC) attiecīgajos saskaņotajos standartos jāprecizē šādas atbilstības atestācijas sistēmas Ražojums(-i) | Paredzētais(-ie) pielietojums(-i) | Rādītājs(-i) vai grupa(-es) | Atbilstības atestācijas sistēma(-as) | Ražojumi, ko izmanto ceļa apzīmējumiem:lentes stacionāriem apzīmējumiem un apzīmējumu sagataves,krāsas ceļu apzīmējumiem, termoplasti uzklāšanai karstā veidā, plastmasas uzklāšanai aukstā veidā (ar pretslīdes pildvielām vai bez tām), tostarp ar iepriekš iemaisītām stikla lodītēm,krāsas ceļu apzīmējumiem, termoplasti uzklāšanai karstā veidā, plastmasas uzklāšanai aukstā veidā (izmanto ceļu apzīmējumiem), kas laistas tirgū ar norādēm par uzbērto stikla lodīšu un/vai pretslīdes pildvielu veidu un proporcijām,ceļa atstarotāji.Ceļa satiksmes zīmes un satiksmes organizēšanas ierīces, kas stacionāri uzstādītas transportlīdzekļu un gājēju satiksmes vajadzībām:stacionārās ceļa zīmes,ceļa stabi,vertikālie ceļa apzīmējumi,luksofori un stacionārie brīdinājuma signālugunis,stacionārie signālstabiņi un atstarotājas ceļa rādītājas zīmes,dažādas informācijas zīmes,ceļa apgaismes stabi.Transportlīdzekļu drošības sistēmas:triecienu mazinātāji,ceļa aizsargbarjeras,troses,parapeti.Gājēju drošības sistēmas, tostarp gājēju tiltu margas. | Satiksmes zonām | | 1 | Sistēmas specifikācijai jābūt tādai, lai to varētu īstenot pat tad, ja nav jānosaka atsevišķi efektivitātes rādītāji, jo vismaz vienai dalībvalstij vispār nav tiesisko prasību attiecībā uz šādiem rādītājiem (sk. Direktīvas 89/106/EEK 2. panta 1. punktu un, attiecīgā gadījumā, skaidrojošo dokumentu 1.2.3. noteikumu). Minētajos gadījumos šādu rādītāju pārbaudi nedrīkst piemērot izgatavotājam, ja tas šajā ziņā nevēlas ražojuma rādītājus uzrādīt. RAŽOJUMU GRUPA CEĻU STACIONĀRAIS APRĪKOJUMS (2/2) Atbilstības atestācijas sistēmas Attiecībā uz turpmāk norādītajiem ražojumiem un tiem paredzēto pielietojumu Eiropas Standartizācijas komitejai/Eiropas Elektrotehnikas standartizācijas komitejai (CEN/CENELEC) attiecīgajos saskaņotajos standartos jāprecizē šādas atbilstības atestācijas sistēmas Ražojums(-i) | Paredzētais(-ie) pielietojums(-i) | Rādītājs(-i) vai grupa(-es) | Atbilstības atestācijas sistēma(-as) | Ceļu satiksmes trokšņa slāpēšanas ierīces un barjerasAbsorbētāju aizslietņi | Satiksmes zonām | | 3 | Sistēmas specifikācijai jābūt tādai, lai to varētu īstenot pat tad, ja nav jānosaka atsevišķi efektivitātes rādītāji, jo vismaz vienai dalībvalstij vispār nav tiesisko prasību attiecībā uz šādiem rādītājiem (sk. Direktīvas 89/106/EEK 2. panta 1. punktu un, attiecīgā gadījumā, skaidrojošo dokumentu 1.2.3. noteikumu). Minētajos gadījumos šādu rādītāju pārbaudi nedrīkst piemērot izgatavotājam, ja tas šajā ziņā nevēlas ražojuma rādītājus uzrādīt. --------------------------------------------------